pythainlp/thai_wikipedia_clean_20230101 huggingface dataset:
เดอะเฟซ เป็นรายการเรียลลิตีทางโทรทัศน์ของสหราชอาณาจักร ซึ่งมีชื่อเดียวกันกับของสหรัฐอเมริกา รายการได้เริ่มออกอากาศวันที่ 30 กันยายน ค.ศ. 2013 ทางช่อง สกาย ลิฟวิ่ง] เนโอมี แคมป์เบลล์, เอริน โอคอนเนอร์ และ แคโรไลน์ วินเบิร์ก ได้มาทำหน้าที่เป็นเมนเทอร์ในรายการ
อย่างไรก็ตาม ในเดือนกรกฎาคม ค.ศ. 2014 ได้รับการยืนยันว่าจะไม่มีการสร้างฤดูกาลถัดไปของรายการอีกเนื่องจากเรตติ้งของรายการที่ย่ำแย่
"ดูบทความหลักที่: เดอะเฟซ"
ซีซัน.
รายนามประธานาธิบดีแคเมอรูน
ด้านล่างนี้เป็นรายนามประธานาธิบดีแคเมอรูน ตั้งแต่ประเทศได้รับเอกราชจากประเทศฝรั่งเศส ในปี พ.ศ. 2503 จนถึงปัจจุบัน ประเทศแคเมอรูนมีประธานาธิบดีเพียง 2 คนเท่านั้น ประธานาธิบดีแคเมอรูนคนปัจจุบัน ชื่อ ปอล บียา ดำรงตำแหน่งเมื่อวันที่ 6 พฤศจิกายน พ.ศ. 2525
ตำแหน่งกำหนดให้มีขึ้นเมื่อวันที่ 5 พฤษภาคม พ.ศ. 2503 เมื่อแคเมอรูนกลายเป็นสาธารณรัฐโดยได้รับอิสรภาพจากฝรั่งเศส อามาโด อาหิดโจ ซึ่งขณะนั้นดำรงตำแหน่งนายกรัฐมนตรี (2503) ได้รับเลือกเป็นประธานาธิบดี ในปี พ.ศ. 2504 ดินแดนตะวันตกเฉียงใต้ของแคเมอรูน (ภายใต้อาณัติของอังกฤษ) ได้รวมเป็นหนึ่งเดียวกับแคเมอรูนทำให้เกิดการสร้างสหพันธ์สาธารณรัฐแคเมอรูนโดยมีประธานาธิบดีคนเดียว แต่มีหัวหน้ารัฐบาลสองคน ต่อมาในปี พ.ศ. 2509 มีการจัดตั้งระบบพรรคเดียวที่ควบคุมโดยสหภาพแห่งชาติแคเมอรูน (; UNC)
แคเมอรูนอนุมัติรัฐธรรมนูญฉบับใหม่ในปี พ.ศ. 2515 ซึ่งประธานาธิบดีจะดำรงตำแหน่งเป็นเวลา 5 ปี และกฎหมายในปี พ.ศ. 2522 อนุญาตให้นายกรัฐมนตรีเข้ารับตำแหน่งเป็นประธานาธิบดีแทนในกรณีที่ประธานาธิบดียุติบทบาทจากการลาออก, การตาย หรือความพิการ ต่อมาในวันที่ 6 พฤศจิกายน พ.ศ. 2525 ประธานาธิบดีอาหิดโจ ซึ่งมีปัญหาสุขภาพได้ลาออกจากตำแหน่งและนายกรัฐมนตรีปอล บียา เข้ารับหน้าที่แทน
บียาคงสถานะรัฐพรรคการเมืองเดียวโดยในปี พ.ศ. 2528 พรรค UNC เปลี่ยนชื่อเป็นขบวนการประชาธิปไตยประชาชนแคเมอรูน (; RDPC) จนกระทั่งในปี พ.ศ. 2533 เมื่อระบบหลายพรรคการเมืองได้รับการนำกลับมาใช้ ได้นำไปสู่การเลือกตั้งประธานาธิบดีและรัฐสภาในปี พ.ศ. 2535
ตั้งแต่ปี พ.ศ. 2527 ระยะเวลาดำรงตำแหน่งประธานาธิบดีลดลงเป็นวาระละ 4 ปี ต่อมารัฐธรรมนูญได้รับการแก้ไขในปี พ.ศ. 2539 ให้อำนาจแก่ประธานาธิบดีที่สามารถแต่งตั้งและถอดถอนนายกรัฐมนตรีได้อย่างเป็นอิสระจากสมัชชาแห่งชาติ และขยายระยะเวลาดำรงตำแหน่งเป็น 7 ปี
ชาวคาตาลัน
โนเกีย 2010
โนเกีย 2010 เป็นโทรศัพท์เคลื่อนที่ของโนเกีย ผลิตเมื่อเดิอน มกราคม ค.ศ. 1994 โนเกีย 2010 คิดค้นข้อความตัวอักษรเอสเอ็มเอส โนเกีย 2010 เป็นโทรศัพท์รุ่นแรกที่สามารถเขียนข้อความได้ง่ายขึ้น คุณสมบัติอื่น ๆ เช่น บันทึกการโทรออกและรับสายและสายที่ไม่ได้รับ 10 หมายเลข
วิกิพีเดียภาษาคาตาลัน
ซัมซุง บี5310
ซัมซุง จีที-บี5310 เป็นโทรศัพท์มือถือประเภทคอร์บี้ รู้จักกันในชื่อ ซัมซุง จีนีโอ สไลด์ หรือ ซัมซุง คอร์บี้ โปร ผลิตเมื่อปี ค.ศ. 2009
ซัมซุง จีที-บี5310 มีน้ำหนัก 135 กรัม เป็นโทรศัพท์ที่มีลักษณะแบบเควอร์ตี แผงหน้าปัดมีลักษณะมันเงา
หน้าจอโทรศัพท์มีขนาด 240 × 320 พิกเซล, (2.8 นิ้ว) ความสามารถในการบันทึกรายชื่อเบอร์โทรศัพท์ สามารถบันทึกได้มากถึง 1000 รายชื่อ รองรับการใช้ไวไฟ
ลุสปีตาเลตเดยูเบรกัต
ซานตาโกโลมาเดกรามาเนต
ชูอัน กัปเดบีลา
กันเดลบาร์ซา
ประดิษฐ์ กัลย์จาฤก เจ้าของฉายา "ราชาโลกบันเทิง" เกิดเมื่อวันที่ 16 มีนาคม พ.ศ. 2470 เป็นทายาทคนสุดท้องต่อจากดวงแข จำนง ศศี และเพ็ญแข ของนายวีระและนางทองคำ กัลย์จาฤก และเป็นบุตรบุญธรรมของขุนพิทักษ์และภรรยา นอกจากจะเป็นที่รู้จักในฐานะ นักพากย์ นักแสดง ผู้กำกับ ผู้อำนวยการแสดง ผู้ผลิตและผู้อำนวยการผลิตละครวิทยุ, โทรทัศน์และภาพยนตร์แล้ว ท่านยังเป็นนักเขียนที่มีผลงานมากมายอาทิ แฝดล่องหน ปะการังสีดำ ห้องหุ่น ปอบผีฟ้า สุสานคนเป็น คนตาทิพย์ และ เพชรตาแมว เป็นต้น แต่ที่สำคัญท่านเป็นผู้ก่อตั้งกันตนา (บ.กันตนา กรุ๊ปในปัจจุบัน) ร่วมกับภรรยาสมสุข กัลย์จาฤก ซึ่งมีบุตรด้วยกันรวม 5 คนคือ สิทธานต์ จาฤก​ ปนัดดา นิรัตติศัย และจิตรลดา
ประดิษฐ์ กัลย์จาฤก ก้าวเข้าสู่วงการบันเทิงในปี พ.ศ. 2486 ด้วยการเป็นนักร้องในวง ศิลปจาฤก ที่เริ่มเดินสายเปิดการแสดงต่างจังหวัดของพี่สาวเพ็ญแข ซึ่งเป็นที่รู้จักในฐานะศิลปินนักร้องนักแสดงในตอนนั้น ต่อมาในปี พ.ศ. 2489 เมื่อเพ็ญแข กัลย์จาฤกกลับไปยึดการแสดงละครร้องประจำที่เวิ้งนครเขษมและศาลาเฉลิมไทย ประดิษฐ์ก็ตามไปร้องเพลงสลับฉากและเริ่มเป็นนักแสดงที่นั่นด้วยการรับบท 'ทหารยืนเสา' ต่อมาเขาก้าวไปรับจ้างพากย์หนังกลางแปลงให้บริษัทเอเซียภาพยนตร์ ซึ่งในตอนนั้นมีนายเอิบ กันตถาวรเป็นผู้จัดการอยู่ การได้พบและร่วมงานกับนายเอิบจึงถือเป็นจุดเริ่มต้นของงานละครวิทยุและจุดกำเนิดของชื่อ กันตนา ในเวลาต่อมา หลังจากเป็นนักพากย์ได้ไม่นาน ครูเอิบชอบใจในน้ำเสียงที่กังวานจึงชวนให้ประดิษฐ์มาเล่นละครเป็นพระเอกให้คณะกันตถาวร
บิดาผู้ให้กำเนิดกันตนา.
ในขณะที่ประดิษฐ์เล่นละครอยู่กับคณะกันตถาวรนั่นเองที่เขาได้พบรักกับสมสุข อินทรทูต (สินสุข) และทั้งคู่ได้สมรสกันเมื่อวันที่ 28 เมษายน 2493 และในช่วงเวลานั้นก็เป็นช่วงที่ผงซักฟอกแฟ้บและยาสีฟันคอลเกตเริ่มบุกตลาดเมืองไทยใหม่ๆ ซึ่งทุ่มงบโฆษณาประชาสัมพันธ์ผ่านสื่อวิทยุอย่างมาก ส่งผลให้กิจการวิทยุไทยเริ่มรุ่งเรืองเป็นอย่างมาก ครูเอิบจึงสนับสนุนให้ประดิษฐ์ก่อตั้งคณะละครวิทยุขึ้นใหม่อีกคณะหนึ่ง ในปีพ.ศ. 2494 กันตนา จึงได้ถือกำเนิดขึ้นในวงการบันเทิงเมืองไทย
'หญิงก็มีหัวใจ' ของคณะกันตนาจากบทประพันธ์ของประดิษฐ์ กัลย์จาฤก และบทละครวิทยุโดย กุสุมา สินสุข (นามปากกาของภรรยาที่ประดิษฐ์ตั้งให้) เป็นละครวิทยุที่ได้รับความนิยมเป็นอย่างมาก และเป็นจุดเรื่ามต้นของการก้าวสู่งานด้านละครโทรทัศน์ของกันตนา ด้วยการนำเอา 'หญิงก็มีหัวใจ' มาทำเป็นละครโทรทัศน์ ออกอากาศทาง ททบ.7 ขาวดำ (ช่อง5 ปัจจุบัน)
'ผีพยาบาท' เป็นภาพยนตร์เรื่องแรกของกันตนาในการเริ่มก้าวเข้าสู่วงการภาพยนตร์ไทยในปี พ.ศ. 2503 หลังจากนั้นกันตนากลายเป็นผู้ผลิตภาพยนตร์รายใหญ่ ผลิตภาพยนตร์ออกสู่ตลาดอย่างต่อเนื่องอาทิ ลูกกรอก และเพชรตาแมว นอกจากนั้นบทละครวิทยุของกันตนาอีกหลายต่อหลายเรื่องก็ถูกซื้อเพื่อนำไปสร้างเป็นภาพยนตร์และละครโทรทัศน์โดยผู้ผลิตภาพยนตร์และละครโทรทัศน์อีกหลายราย
ปี พ.ศ. 2519 ประดิษฐ์และสมสุข ก่อตั้ง "คณะส่งเสริมศิลปิน" เพื่อเปิดโอกาสให้ผู้ผลิตหน้าใหม่ใด้เข้ามาผลิตละครทางเลือกใหม่แนวสร้างสรรค์สังคม ออกอากาศทางสถานีโทรทัศน์กองทัพบกช่อง 5 คณะส่งเสริมศิลปินมีผลงานละครหลายเรื่องที่โดดเด่น โดยเฉพาะละครชุดเรื่อง '38 ซอย 2' และ 'บาปบริสุทธิ์' ที่กลายเป็นตำนานในประวัติศาสตร์วงการโทรทัศน์ไทย
ปี พ.ศ. 2523 ประดิษฐ์ก่อตั้งบริษัท กันตนา วีดีโอ โปรดักชั่น จำกัด และดำรงตำแหน่งเป็นประธานกรรมการบริษัท บุกเบิกริเริ่มการผลิตละครโทรทัศน์ และโฆษณา ด้วยระบบ วิดีโอ และนอกจากนั้นยังเป็นบริษัทแรกที่ผลิตสารคดีสั้นที่มีความยาว 1-3 นาทีเรื่องแรกๆของวงการโทรทัศน์ไทยคือสารคดีเรื่อง 'โลกกว้างทางแคบ' ชุด 'เรื่องกินเรื่องใหญ่'
เพื่อรองรับการขยายธุรกิจบันเทิง รวมไปถึงธุรกิจการผลิตสปอตโฆษณาด้วยระบบวิดีโอ จึงมีการก่อสร้างสำนักงานบริษัทกันตนา ณ ถนนรัชดาภิเษก ในปี พ.ศ. 2527 พร้อมกันกับบริษัทในเครืออีกหลายบริษัท
ต่อมาในปี พ.ศ. 2532 เปิดตัวบริษัท กันตนา โมชั่นพิคเจอร์ หรือ กันตนาภาพยนตร์ โดยสร้าง "แม่เบี้ย" เป็นภาพยนตร์ประเดิมบริษัท ต่อด้วยเรื่อง วิมานมะพร้าว และเปิดมิติใหม่ให้วงการภาพยนตร์ไทยในปี พ.ศ. 2536 ด้วยภาพยนตร์แนววิทยาศาสตร์แฝงปรัชญา จากผลงานกำกับการแสดงของบุตรชายคนเล็ก นิรัตติศัย กัลย์จาฤก เรื่อง กาเหว่าที่บางเพลง ซึ่งเป็นภาพยนตร์ใช้ทุนสร้าง 50 ล้านบาทจึงได้รับความนิยมอย่างกว้างขวางทั้งในและต่างประเทศ ซึ่งสร้างความภูมิใจให้แก่ประดิษฐ์เป็นอย่างมาก
ปี พ.ศ. 2533 บริษัท กันตนา จำกัด ร่วมกับบริษัท โตเอะ จำกัด จากประเทศญี่ปุ่น จัดตั้งบริษัท กันตนาแอนิเมชั่น ขึ้นเพื่อผลิตงานแอนนิเมชั่นป้อนตลาดทั้งในประเทศและระดับสากล
ปี พ.ศ. 2534 ผลิตสารคดีแฝดสยาม รายการโทรทัศน์สารคดีกึ่งละคร (Docu-drama) ความยาว 26 ตอน นำเสนอชีวประวัติของอิน-จัน แฝดสยามที่มีตัวติดกันส่วนหน้าอก ออกอากาศทางสถานีโทรทัศน์สีกองทัพบกช่อง 7 โดยประดิษฐ์ กัลย์จาฤก เป็นผู้ดำเนินรายการในสตูดิโอ รศ.ธงทอง จันทรางศุ , นัฎฐา ลอยด์ เป็นผู้ค้นหาร่องรอยในสหรัฐอเมริกา และ ดวงดาว จารุจินดา เป็นผู้ค้นหาร่องรอยในประเทศไทย โดยได้รับรางวัลเมขลา ประเภทสารคดีเชิงอัตชีวประวัติดีเด่น และ รางวัลโทรทัศน์ทองคำ ประเภทสารคดีบันทึกเหตุการณ์เรื่องยาวดีเด่น ประจำปี 2534 ต่อมา กันตนาได้ผลิตสารคดีต่อเนื่องในขณะเดียวกันอีกหลายเรื่อง อาทิ เสรีไทย คนจีนบนแผ่นดินสยาม และภาพแรกในชีวิต
รางวัลเกียติยศ.
ตลอดเวลากว่า 50 ปีที่ประดิษฐ์ กัลย์จาฤก ได้เป็นผู้บุกเบิกอยู่ในวงการบันเทิงไทยเขาได้รับรางวัลเกียติยศถึง 16 รางวัลจากการทุ่มเทให้กับครอบครัวและการสร้างสรรค์สาระบันเทิง รวมไปถึงกิจกรรมเพื่อสาธารณประโยชน์ต่างๆอีกมากมาย ในปี พ.ศ. 2526 ประดิษฐ์ ได้รับรางวัลสื่อมวลชนแคทอลิกแห่งประเทศไทย ในฐานะผู้ผลิตรายการสร้างสรรค์ดีเด่นและทรงคุณค่าต่อสังคมไทย โดยได้รับพระราชทานรางวัลจากพระสันตะปาปา จอห์น ปอล ที่ 2 ต่อมาในปี พ.ศ. 2532 ได้รับรางวัลสังข์เงิน โดยสมาคมนักประชาสัมพันธ์แห่งประเทศไทย สาขาวิทยุโทรทัศน์ ให้เป็นบุคคลผู้มีผลงานดีเด่นทางด้านวัฒนธรรมภาคกลาง (กรุงเทพมหานคร) สาขาศิลปและการช่างฝีมือ จากนั้น เมื่อปี พ.ศ. 2536 ได้รับรางวัลเมขลาเกียรติยศ ในฐานะบุคคลสร้างสรรค์คุณประโยชน์แก่งวงการโทรทัศน์ และนอกจากนั้นในปี พ.ศ. 2539 ประดิษฐ์ยังได้รับพระราชทานปริญญากิตติมศักดิ์ศิลปศาสตร์บัณฑิต สาขาวิทยุและโทรทัศน์ จากสถาบันราชภัฏสวนดุสิต อีกด้วยประดิษฐ์ประสบความสำเร็จได้ด้วยการปฏิบัติตามบัญญัติ 9 ประการคือ รักเกียรติ มั่นคง ตรงเวลา สามัคคี มีสัจจะ มานะอดทน สนงาน สร้างสรรค์ และมนุษย์สัมพันธ์
ฟิลิปปินส์ฟุตบอลลีก
ฟิลิปปินส์ฟุตบอลลีก  เป็นลีกฟุตบอลสูงสุดของประเทศฟิลิปปินส์ โดยมาแทนลีกเดิมที่มีชื่อว่า ยูไนเต็ดฟุตบอลลีก ก่อตั้งในปี ค.ศ. 2017
หลุมแก๊สดาร์วาซา
หลุมแก๊สดาร์วาซา หรือ เดร์เวเซ (, "Җәхеннем дервезеси", ) เป็นหลุมแก๊สขนาดใหญ่กลางทะเลทรายการากุม ในเขตจังหวัดอาฮาล ประเทศเติร์กเมนิสถาน เกิดจากการพังถล่มของเพดานแอ่งเก็บแก๊สธรรมชาติที่เดิมเป็นถ้ำลง หลุมแก๊สมีขนาดความกว้าง 69 เมตร และลึก 30 เมตร ในปี พ.ศ. 2514 นักธรณีวิทยาจุดไฟเพื่อจะกำจัดแก๊สมีเทนซึ่งเป็นพิษและคาดว่าไฟจะลุกไม่นาน แต่กลับไม่เป็นไปตามนั้น โดยไฟได้ลุกโชติช่วงต่อเนื่องตั้งแต่เวลานั้นจนถึงปัจจุบัน คนท้องถิ่นและผู้มาเยือนบางส่วนเรียกว่า ประตูสู่นรก ปัจจุบันหลุมแก๊สเป็นสถานที่ท่องเที่ยวโดยเฉพาะในเวลากลางคืน
ในปี พ.ศ. 2553 ประธานาธิบดีแห่งเติร์กเมนิสถาน กูรฺ์บันกูลี เบอร์ดีมูฮาเมโดฟ มีข้อสั่งการให้ปิดหลุมแก๊สนี้เพราะเกรงจะกระทบกับแหล่งน้ำมันและแก๊สธรรมชาติในเขตข้างเคียง แต่ต่อมาในปี พ.ศ. 2556 เขาได้ประกาศให้บริเวณดังกล่าวเป็นพื้นที่สงวนทางธรรมชาติแทน
เอลีเตอเซเรียน
เอลีเตอเซเรียน  เป็นลีกฟุตบอลสูงสุดของประเทศนอร์เวย์ ก่อตั้งในปี ค.ศ. 1937
แอ็กสตรากลาซา
แอ็กสตรากลาซา  เป็นลีกฟุตบอลสูงสุดของประเทศโปแลนด์ ก่อตั้งใน ค.ศ. 1926 ในฤดูกาลปัจจุบัน (2021–22) มีสโมสรเข้าแข่งขันจำนวน 18 สโมสร
ปริเมราดิบิซิออนเดอาร์เฆนตินา
ปริเมราดิบิซิออนเดอาร์เฆนตินา  เป็นลีกฟุตบอลสูงสุดของประเทศอาร์เจนตินา ก่อตั้งในปี ค.ศ. 1891
ประเทศเซเชลส์ในโอลิมปิกฤดูร้อน 2016
ประเทศเซเชลส์ ได้เข้าแข่งขันโอลิมปิกฤดูร้อน 2016 ในเมืองรีโอเดจาเนโร ประเทศบราซิลระหว่างวันที่ 5-21 สิงหาคม พ.ศ. 2559 เป็นครั้งที่ 8 ของประเทศเซเชลส์ในการแข่งขันกีฬาโอลิมปิกฤดูร้อนยกเว้นโอลิมปิกฤดูร้อน 1988 ที่กรุงโซลเนื่องจากมีส่วนสนับสนุนการคว่ำบาตรของเกาหลีเหนือ
ประเทศเซเชลส์ได้รับตัวแทนจาก IAAF เพื่อส่งนักกีฬาสองคน (ชายหนึ่งคนและหญิงหนึ่งคน) ไปแข่งขันกีฬาโอลิมปิกฤดูร้อน 2016
ประเทศเซเชลส์ได้ร่วมรับเชิญจาก FINA ซึ่งประเทศเซเชลส์ได้ส่งตัวแทนชายหนึ่งและหญิ่งหนึ่งเพื่อเข้าร่วมโอลิมปิกฤดูร้อน 2016
อะฮ์ลุลบัยต์
อะฮ์ลุลบัยต์ ( ; ) ตามรากศัพท์ภาษาอาหรับมีความหมายว่า ชาว (กลุ่มคนที่อยู่รวมกันใน) บ้าน หรือ สมาชิกครอบครัวของบ้าน
คำว่า “อะฮ์ลุลบัยต์” ในอาหรับยุคก่อนอิสลามปรากฏ จะถูกใช้เพื่อบ่งชี้ถึงเผ่าพันธุ์ หรือ กลุ่มของบุคคลหนึ่ง ที่ถูกแต่งตั้งให้เป็นผู้ปกครองของเผ่านั้น ๆ แต่ในวัฒนธรรมของอิสลามคำดังกล่าวถูกใช้เพื่อบ่งชี้ถึงครอบครัวของศาสดาแห่งอิสลาม (ศ็อลฯ) อะฮ์ลุลบัยต์มีความสำคัญสำหรับชาวมุสลิมทั้งหมด โดยเฉพาะ นิกายชีอะฮ์ เพราะบรรดาชีอะฮ์จะอ้างอิงวัจนะต่าง ๆ จากอะฮ์ลุลบัยต์ หรือ ผู้ที่ใกล้ชิดกับพวกเขา
ในนิกายชีอะฮ์ อะฮ์ลุลบัยต์ คือจุดศูนย์กลางของอิสลาม เป็นผู้อรรถาธิบาย อัล-กุรอาน และ แบบฉบับของท่านศาสดา (ศ็อลฯ) ชาวชีอะฮ์ มีความเชื่อว่าบรรดา อะฮ์ลุลบัยต์ คือตัวแทนของท่านศาสดา ซึ่งมีท่านศาสดามุฮัมมัด (ศ็อลฯ) ท่านหญิงฟาตีมะฮ์ ท่านอิมามฮาซัน ท่านอิมามฮุเซน (ซึ่งรู้จักกันในนามของผู้อยู่ภายใต้ผ้าคลุม กิเซาะฮ์) รวมถึงบรรดาอิมามท่านอื่น ๆ มีทัศนะมากมายและหลากหลายถูกกล่าวขึ้นเกี่ยวกับบรรดาอะฮ์ลุลบัยต์
ชาวซุนนี ถือว่าอะฮ์ลุลบัยต์หมายรวมถึง ภรรยาของท่าน ท่านหญิงฟาติมะฮ์ ผู้เป็นบุตรีของท่าน ท่านอาลี และ บุตรชายทั้งสองของท่าน คือ ฮาซัน และ ฮุเซน และบ้างก็ถือเอาลูกหลานทั้งหมดของศาสดามุฮัมหมัด และบ้างก็ถือเอาลูกหลานฝ่ายลุงของท่านศาสดา หมายถึงท่านอับบาส อิบนิ อับดุลมุฏฏอลิบว่าอะฮ์ลุลลบัยต์เช่นเดียวกัน ทั้งนิกายชีอะฮ์และซุนนีเชื่อว่ามุสลิมทุกคนมีหน้าที่ในการมอบความรักต่อบรรดา อะฮ์ลุลบัยต์
ความหมายของอะฮ์ลุลบัยต์.
คำว่า อะฮ์ลุลบัยต์เป็นคำประสม ซึ่งประกอบด้วยคำว่า “อะฮ์ลุล” หมายถึงสมาชิกในครอบครัวของชายคนหนึ่ง ซึ่งหมายรวมถึงบรรดาบุรุษของชนเผ่า ผู้ใกล้ชิด ญาติพี่น้อง ภรรยา และ บุตรหลาน
คำว่า “บัยต์” หมายถึง บ้าน และที่พักอาศัยทุกรูปแบบ อะฮ์ลุลบัยต์ หมายถึงสมาชิกทุกคนในครอบครัวของชายคนหนึ่ง หรือ หมายถึงทุกคนที่ใช้ชีวิตร่วมกับเขา คำว่า อะฮ์ลุลบัยต์ เป็นคำสุภาพที่จะถูกนำมาใช้เมื่อต้องการจะเรียกหา สมาชิกครอบครัว หรือ ภรรยาของตน ดังนั้นคำดังต่อไปนี้จึงมีความหมายในเชิงเดียวกัน
1. อะฮ์ลุลบัยต์ หมายถึง ชาว (กลุ่มคนที่อยู่รวมกันใน) บ้าน
2. อะฮ์ลุลนะบี หมายถึง ครอบครัวของท่านศาสดา
3. อะฮ์ลุลบัยตุนนะบี หมายถึง ครอบครัวแห่งบ้านของท่านศาสดา
มีทัศนะมากมายเกี่ยวกับ “ใครคืออะฮ์ลุลบัยต์” แม้มีทัศนะที่หลากหลายแต่ในหมู่นิกายชีอะฮ์ มีความเห็นตรงกันว่า อะฮ์ลุลบัยต์ หมายถึง “อะฮ์ลุลกิซา” (สมาชิกภายใต้ผ้าคลุม) กล่าวคือเฉพาะท่านอิมามอาลี (อ.) ท่านหญิงฟาติมะฮ์ (ซ) ท่านอิมามฮาซัน และ อิมามฮุเซน (อ.) เท่านั้นที่เป็นสมาชิกในบ้านที่ท่านศาสดา (ศ็อลฯ) เป็นเจ้าของ แต่บรรดาชาว ซุนนีมีทัศนะที่แต่งต่างกัน เรื่องนี้ถูกกล่าวย้ำไว้ในซูเราะฮ์ อัล-อะฮ์ซาบโองการที่ 32–34 ว่า
อะฮ์ลุลบัยต์ในอัล-กุรอาน.
อะฮ์ลุลบัยต์ถูกกล่าวไว้หลายครั้งในอัลกุรอาน ซึ่งหนึ่งในกรณีที่สำคัญที่สุดคือ ซูเราะฮ์ อะห์ซาบ อายะฮ์ที่ 33
وَ قَرْنَ في‏ بُيُوتِکُنَّ وَ لا تَبَرَّجْنَ تَبَرُّجَ الْجاهِلِيَّةِ الْأُولى‏ وَ أَقِمْنَ الصَّلاةَ وَ آتينَ الزَّکاةَ وَ أَطِعْنَ اللَّهَ وَ رَسُولَهُ إِنَّما يُريدُ اللَّهُ لِيُذْهِبَ عَنْکُمُ الرِّجْسَ أَهْلَ الْبَيْتِ وَ يُطَهِّرَکُمْ تَطْهيراً
จงอยู่ในบ้านเรือนของพวกเธอ (และอย่าออกนอกบ้านโดยไม่มีเหตุผลอันควร) และอย่าได้โอ้อวดความงาม (ของพวกเธอ) เช่น การอวดความงาม (ของพวกสตรี) แห่งสมัยงมงายในยุคของผู้โง่เขลา และจงดำรงการละหมาดและจ่ายซะกาต (แก่ผู้ยากไร้) และจงภักดีต่ออัลลอฮ์และศาสนทูตของพระองค์ แท้จริง พระองค์ เพียงแต่ต้องการที่จะทำให้พวกท่านปราศจากมลทินทั้งปวง โอ้สมาชิกของวงศ์ตระกูล (นะบี) และทรง (ประสงค์) ที่จะให้พวกท่านเป็นผู้ที่สะอาดบริสุทธิ์
อายะฮ์ที่ 23 ซูเราะฮ์ชูรอ ก็บ่งชี้ถึงญาติผู้ใกล้ชิดของท่านศาสดาไว้เช่นเดียวกัน
ذَٰلِكَ الَّذِي يُبَشِّرُ‌ اللَّـهُ عِبَادَهُ الَّذِينَ آمَنُوا وَعَمِلُوا الصَّالِحَاتِ ۗ قُل لَّا أَسْأَلُكُمْ عَلَيْهِ أَجْرً‌ا إِلَّا الْمَوَدَّةَ فِي الْقُرْ‌بَىٰ ۗ وَمَن يَقْتَرِ‌فْ حَسَنَةً نَّزِدْ لَهُ فِيهَا حُسْنًا ۚ إِنَّ اللَّـهَ غَفُورٌ‌ شَكُورٌ‌
นั่นคือความโปรดปราน (สวรรค์นิรันดร์) ของอัลลอฮ์ทรงแจ้งข่าวดีแก่ปวงบ่าวของพระองค์ ซึ่งพวกเขาได้ศรัทธาและปฏิบัติความดีต่าง ๆ จงกล่าวเถิดมุฮัมหมัด ฉันมิได้ขอร้องค่าตอบแทนใด ๆ เพื่อการนี้ เว้นแต่เพื่อความรักใคร่ในเครือญาติและผู้ใดกระทำความดี เราจะเพิ่มพูนความดีในนั้นให้แก่เขา แท้จริงอัลลอฮ์เป็นผู้ทรงอภัยผู้ทรงชื่นชม (เพราะการภักดีของพวกเขา)
ดังโองการนี้พระองค์ทรงมีบัญชาแก่ท่านศาสดามุฮัมหมัด ให้ผู้ที่ปฏิบัติตามท่านมอบความรักต่อเครือญาติของท่าน
ทัศนะในเชิงประวัติศาสตร์.
ตามทัศนะของฟรานซิส เอ็ดเวิร์ด ปีเตอร์ อาจารย์วัยเกษียณจากมหาวิทยาลัยนิวยอร์ก สาขาอิสลามศึกษาและเอเชียตะวันออกกลาง “ก่อนการปรากฏของอิสลามและช่วงต้นของอิสลาม อะฮ์ลุลบัยต์ เป็นฉายาของเผ่ากุรอยช์ และ บัยต์ ณ ตรงนี้หมายถึงวิหารกะอ์บะฮ์ ในนครมักกะฮ์ ต่อมาคำดังกล่าวได้ถูกใช้ และส่งอิทธิพลในเชิงการเมือง เกี่ยวกับโองการที่ 33 ซูเราะฮ์อะฮ์ซาบซึ่งเป็น ซูเราะฮ์ที่ 33 ของอัล-กุรอาน การอรรถาธิบายในเชิงการเมืองเกิดขึ้นภายหลังจากที่คอลีฟะฮ์อุษมานถูกสังหาร และราชวงศ์อุมัยยะฮ์ขึ้นปกครองและเป็นช่วงความขัดแย้งในการขึ้นปกครองระหว่าง ราชวงศ์อุมัยยะฮ์ และลูกหลานของอาลี ตามคำกล่าวข้างต้นความหมายของอะฮ์ลุลบัยต์ จึงหมายถึง อาลี ฟาติมะฮ์ ฮาซัน และ ฮุเซน เป็นการเฉพาะ ตามคำกล่าวของปีเตอร์ ภายหลังจากการให้ความหมายนี้ ก็ได้มีการกล่าวถึงวจนะของมุฮัมหมัด (ท่านศาสดา) เกี่ยวกับโองการข้างต้นกันอย่างแพร่หลาย อันได้แก่ วจนะที่เกี่ยวกับ ห้าท่านที่อยู่ภายใต้ผ้าคลุมของท่านศาสดา (ศ็อลฯ.
Laura Veccia Vaglieri ได้เขียนในสารานุกรมอิสลามว่า โองการก่อนหน้านี้ได้มีคำสั่งบางประการต่อบรรดาภรรยาของท่านศาสดา และมีการใช้คำกิริยา รวมถึง สรรพนามเป็นพหูพจน์ที่บ่งชี้ถึงผู้หญิงแต่เมื่อถึงโองการที่กล่าวถึง อะฮ์ลุลบัยต์ นั้นได้ใช้ สรรพนามเป็นพหูพจน์ที่บ่งชี้ถึงผู้ชาย ดังนั้นโองการจึงไม่เกี่ยวข้องกับภรรยาของท่านศาสดา (ศ็อลฯ) หรืออย่างน้อยก็ไม่ได้หมายถึงพวกนางเพียงอย่างเดียว ฉะนั้นโองการนี้กล่าวถึงใครกัน? คำว่า อะฮ์ลุลบัยต์สามารถสื่อความหมายถึงครอบครัวของท่านศาสดา (ศ็อลฯ) เพียงเท่านั้น ซึ่งตามปกติแล้วจะต้องหมายรวมถึงเครือญาติของท่านศาสดามุฮัมหมัด (ศ็อลฯ) ไม่ว่าผู้ที่อยู่ในเผ่าของท่าน หรือ จะเป็นกลุ่มอันศอร หรือ สังคมอื่น ๆ แต่กลับมีเรื่องราวที่ถูกกล่าวไว้ในวจนะต่าง ๆ มากมาย ดังนั้นรายงานที่กล่าวว่า มุฮัมหมัด ได้เปิดอะบา (ผ้าคลุมผืนนอก) ออกและนำมาคลุมหลานของท่านทั้งสองคือฮาซัน และ ฮุเซน บุตรสาวของท่านคือฟาติมะฮ์ และลูกเขยของท่านคือ อาลี ในหลายต่อหลายครั้ง (ซึ่งหนึ่งในนั้นคือเหตุการณ์มุบาฮิละฮ์) และห้าท่านนี้ถูกขนานนามว่า “ชาวผ้าคลุมกิซา” แม้ว่ามีบางท่านพยายามที่จะนำบรรดาภรรยาของท่านศาสดา (ศ็อลฯ) เข้ามาเกี่ยวข้อง แต่อย่างไรก็ตามจำนวนของบุคคลที่ได้รับความประเสริฐเช่นนี้มีเพียงแค่ห้าท่านเท่านั้น
Wilferd Madelung ได้วิภาษทัศนะของปีเตอร์ว่า อัล-กุรอาน ในโองการ ตัฏฮีร (โองการ 33 ซูเราะฮ์ อะห์ซาบ) ได้มอบตำแหน่งผู้บริสุทธิ์แก่อะฮ์ลุลบัยต์ท่านศาสดา แม้ว่าโองการดังกล่าวจะอยู่ระหว่างโองการที่กล่าวถึงบรรดาภรรยาของท่านศาสดา (ศ็อลฯ) ก็ตาม แต่สรรพนามที่ถูกใช้ เป็นพหูพจน์ที่บ่งชี้ถึงผู้ชาย
ตามบทความของ Wilferd Madelung นอกจากการเห็นพ้องตามนิกายชีอะฮ์ในเรื่องดังกล่าวแล้ว แม้แต่ในแหล่งอ้างอิงของชาวซุนนี อาทิ ตัฟซีร ฏอบารี ก็ได้กำหนดรูปธรรมของโองการดังกล่าวว่าหมายถึง “มุฮัมหมัด อาลี ฟาติมะฮ์ ฮาซัน ฮุเซน” แม้ว่าจะมีบางการอรรถาธิบายที่พยายามกล่าวว่าภรรยาของท่านศาสดา (ศ็อลฯ) ก็สามารถเป็นผู้ที่บริสุทธิ์ได้ด้วยการสมรสกับท่านศาสดา (ศ็อลฯ) แต่โดยหลักการ โองการนี้บ่งชี้ถึงเครือญาติทางสายเลือดเดียวกับท่านศาสดา (ศ็อลฯ) เท่านั้น ซึ่งด้วยกับตำแหน่งที่สูงส่งของพวกเขาจึงถูกห้ามมิให้รับบริจาค หรือ ทานจากผู้ใด” ตามบทความของฮามิด อัลการ์ ก็เช่นเดียวกัน เขาได้กล่าวถึงโองการนี้ว่า “โองการนี้กล่าวถึงห้าท่านภายใต้ผ้าคลุม”
ทัศนะของอิสลาม.
ในอัลกุรอานคำนี้ได้ถูกใช้เพื่อกล่าวถึงลูกหลานของท่านศาสดาอิบรอฮีม (อ.) ซึ่งแจ้งข่าวดีในการได้รับความเมตตาและความโปรดปรานจากฟากฟ้า เช่นเดียวกัน ณ อีกโองการหนึ่งคำนี้ได้ถูกใช้เพื่อบ่งชี้ถึงลูกหลานของท่านศาสดามุฮัมหมัด (ศ็อลฯ) และกล่าวว่าพระองค์จะทรงปกป้องพวกเขาจากมลทินทั้งปวง นักอรรถาธิบายอัลกุรอานทั้งหมดของนิกายชีอะฮ์รวมถึงนักอรรถาธิบายอัลกุรอานชาวซุนนีบางท่าน ถือว่า โองการนี้กล่าวถึง ห้าท่านใต้ผ้าคลุมหรือ “ชาวผ้าคลุมกิซา” ซึ่งมี ท่านศาสดาแห่งอิสลาม (ศ็อลฯ) อาลี ฟาตะมะห์ ฮาซัน ฮุเซน ทัศนะดังกล่าววางอยู่บนบรรทัดฐานรายงานต่าง ๆ ของทั้งนิกายชีอะฮ์ และ ชาวซุนนี อาทิ ฮาดิษกิซา ฮาดิษมุบาฮิละห์ ฮาดิษมะวัดดัต กุรบา
ตามความเชื่อของชาวชีอะฮ์ ความหมายของอะฮ์ลุลบัยต์ คือความหมายเดียวกับความหมายที่ถูกกล่าวถึงในวจนะต่าง ๆ อาทิ ฮาดิษษะกอลัยน์ ฮาดิษซาฟีนะฮ์ ฮาดิษนุญูม และ ฮาดิษสิบสองอิมาม เพราะจากการประมวลผลทางสติปัญญาและทางการรายงาน ตำแหน่งที่ถูกกล่าวถึงในวจนะต่าง ๆ นั้นยืนยันเกี่ยวกับพวกเขาเท่านั้น เช่นเดียวกับที่ชาวซุนนีกลุ่มหนึ่งได้ให้ทัศนะเช่นนี้เหมือนกัน บนพื้นฐานของหลักฐานต่าง ๆ ที่กล่าวไปแล้วข้างต้น รวมถึงหลักฐานอื่น ๆ ทางประวัติศาสตร์อิสลาม ชาวชีอะฮ์ จึงเชื่อว่า อะฮ์ลุลบัยต์ มีเพียง 14 ท่านผู้บริสุทธิ์ เท่านั้น และตามหลักฐานดังกล่าว แม้แต่บรรดาภรรยาของท่านศาสดาก็ไม่สามารถรวมอยู่ในวงล้อมนี้ได้ แม้ว่าตำแหน่งของบรรดาภรรยาของท่านศาสดานั้นสูงส่งอยู่แล้ว ณ พระองค์อัลลอฮ์ (ซบ.)
ชาวซุนนีได้มีทัศนะที่หลากหลายเกี่ยวกับอะฮ์ลุลบัยต์ บางกลุ่มได้กล่าวว่าอะฮ์ลุลบัยต์หมายถึง ห้าท่านภายใต้ผ้าคลุมกิซา บางกลุ่มได้กล่าวว่าหมายถึงบรรดาภรรยาของท่านศาสดา (ศ็อลฯ) บางกลุ่มกล่าวว่าหมายถึงลูกหลานของฮาชิม และบางกลุ่มได้ให้ความหมายว่า ผู้ใกล้ชิดของท่านศาสดา (ศ็อล ฯ)
กีโยม เดอ โลปีตาล
กีโยม ฟร็องซัว อ็องตวน, มาร์กีแห่งโลปีตาล (; ค.ศ. 1661 – 2 กุมภาพันธ์ ต.ศ. 1704) เป็นนักคณิตศาสตร์ชาวฝรั่งเศส เกิดที่กรุงปารีสในครอบครัวขุนนาง เป็นบุตรของแอนน์-อาแล็กซ็องดร์ เดอ โลปีตาลและเอลิซาเบธ กอเบแล็ง โลปีตาลรับราชการทหารก่อนจะลาออกเนื่องจากปัญหาด้านสายตาและหันไปสนใจด้านคณิตศาสตร์ ในปี ค.ศ. 1691 เขาพบกับโยฮันน์ แบร์นูลลี นักคณิตศาสตร์ชาวสวิสและเรียนแคลคูลัสกับแบร์นูลลี สองปีต่อมา โลปีตาลได้รับเลือกให้เป็นสมาชิกของสถาบันวิทยาศาสตร์ฝรั่งเศสและดำรงตำแหน่งรองประธานสองสมัย
โลปีตาลมีผลงาน เช่น การหาความยาวส่วนโค้งของกราฟลอการิทึม, เป็นหนึ่งในผู้แก้ปัญหาเส้นโค้งบราคิสโทโครน (brachistochrone curve) ในปี ค.ศ. 1696 เขาแต่งตำราชื่อ "Analyse des Infiniment Petits pour l'Intelligence des Lignes Courbes" ที่กล่าวถึงแคลคูลัสของไลบ์นิซ ตำรานี้ถือเป็นตำราแคลคูลัสเชิงอนุพันธ์เล่มแรก นอกจากนี้ยังมีการกล่าวถึงหลักเกณฑ์โลปีตาลเป็นครั้งแรก (อย่างไรก็ตาม เชื่อกันว่าแบร์นูลลีเป็นผู้ค้นพบหลักเกณฑ์ดังกล่าว)
ด้านชีวิตส่วนตัว โลปีตาลแต่งงานกับมารี-ชาร์ล็อตต์ เดอ รอมิลลีย์ เดอ ลา เชสเนเลย์ ทั้งคู่มีบุตรด้วยกัน 4 คน โลปีตาลเสียชีวิตที่กรุงปารีสในปี ค.ศ. 1704
ไซปรีออตเฟิสต์ดิวิชัน
ไซปรีออตเฟิสต์ดิวิชัน  เป็นลีกฟุตบอลสูงสุดของประเทศไซปรัส ก่อตั้งในปี ค.ศ. 1934
รายนามรองประธานาธิบดีบอตสวานา
รองประธานาธิบดีบอตสวานา เป้นตำแหน่งในการบริหารที่มีอำนาจมากเป็นอันดับที่ 2 ในรัฐบาลบอตสวานา รองประธานาธิบดีเป็นตำแหน่งที่ได้รับการแต่งตั้งจากประธานาธิบดีบอตสวานา และเป็นผู้รับช่วงเป็นประธานาธิบดี กรณีที่ตำแหน่งประธานาธิบดีว่างลง
วลาดอ บุชกอฟสกี
วลาดอ บุชกอฟสกี  (เกิด 2 ธันวาคม ค.ศ. 1962) เป็นอดีตนายกรัฐมนตรีของสาธารณรัฐมาซิโดเนียซึ่งได้รับเลือกจากรัฐสภาเมื่อวันที่ 15 ธันวาคม พ.ศ. 2547 ก่อนหน้านี้เขาเคยเป็นรัฐมนตรีว่าการกระทรวงกลาโหมของมาซิโดเนียตั้งแต่เดือนพฤษภาคม พ.ศ. 2544 ถึงพฤศจิกายน พ.ศ. 2544 และตั้งแต่เดือนพฤศจิกายน พ.ศ. 2545 ถึงเดือนธันวาคม พ.ศ. 2547
เมื่อวันที่ 9 ธันวาคม พ.ศ. 2551 วลาดอ บุชกอฟสกีถูกตัดสินว่ามีความผิดในการใช้อำนาจในทางที่ผิดในขณะที่ทำหน้าที่เป็นรัฐมนตรีว่าการกระทรวงกลาโหมระหว่างการสู้รบในปีพ.ศ. 2544 และถูกตัดสินจำคุกสามปีครึ่งในคุก
วลาดอ บุชกอฟสกี เกิดเมื่อวันที่ 2 ธันวาคม ค.ศ. 1962 ที่สกอเปีย, เอส อาร์ มาซิโดเนีย, สหพันธ์สาธารณรัฐสังคมนิยมยูโกสลาเวีย (ปัจจุบันคือประเทศมาซิโดเนีย)
วลาดอ บุชกอฟสกีจบการศึกษาจากคณะนิติศาสตร์ในสกอเปียในปีพ.ศ. 2529 เขาเข้าศึกษาระดับปริญญาตรีสาขาวิทยาศาสตร์ในปีค.ศ. 1992 ที่คณะนิติศาสตร์ในสกอเปีย เขารับปริญญาเอกหัวข้อ "กฎหมายโรมันและกฎหมายร่วมสมัย"
เรื่องวิพากษ์วิจารณ์.
ผู้แทนโซบลาเนียในรัฐบาลขวามาซิโดเนียได้ลงมติเมื่อวันที่ 20 สิงหาคม พ.ศ. 2550 เขาต้องถูกจับกุมในข้อกล่าวหาเกี่ยวกับการมีส่วนร่วมในการจัดหาอาวุธซึ่งมีมูลค่า 2.5 ล้านยูโร (3.18 ล้านเหรียญสหรัฐ)
Vlado Bučkovski
การแทรกแซงสามฝ่าย
การแทรกแซงสามฝ่าย (, ญี่ปุ่น: 三国干渉) คือการแทรงแทรงทางการทูตโดยจักรวรรดิรัสเซีย, จักรวรรดิเยอรมัน และประเทศฝรั่งเศส เมื่อ 23 เมษายน ค.ศ.1895 เกี่ยวกับข้อสัญญาในสนธิสัญญาชิโมโนเซกิ ที่ญี่ปุ่นได้ลงนามกับราชวงศ์ชิงของจีนเพื่อยุติสงครามจีน-ญี่ปุ่นครั้งที่หนึ่ง สนธิสัญญาดังกล่าวทำให้ญี่ปุ่นได้เข้าครอบครองคาบสมุทรเหลียวตงตลอดจนเมืองท่าสำคัญอย่างพอร์ทอาเทอร์ รัสเซียซึ่งมีเขตอิทธิพลอยู่ในจีนอยู่แล้วเกิดความกังวลใจถึงการรุกคืบของญี่ปุ่น รัสเซียได้ชักชวนเยอรมันและฝรั่งเศสร่วมกดดันให้ญี่ปุ่นคืนดินแดนดังกล่าวแก่จีนแลกกับการที่ญี่ปุ่นจะได้รับค่าปฏิกรรมสงครามจากจีนมากขึ้นอีก 30 ล้านตำลึง รวมเป็น 230 ล้านตำลึง (จากเดิม 200 ล้านตำลึง) ญี่ปุ่นได้มีปฏิกิริยาตอบโต้การแทรกแซงครั้งนี้และกลายเป็นหนึ่งในสาเหตุที่ทำให้เกิดสงครามรัสเซีย-ญี่ปุ่นในปี 1904
ดัชชีคูร์ลันด์และเซมีกัลเลีย
ดัชชีคูร์ลันด์และเซมีกัลเลีย (, , , ) เป็นดัชชีในภูมิภาคบอลติก โดยก่อตั้งขึ้นในปี 1561 จนในปี 1569 ดัชชีนี้ได้กลายเป็นเครือรัฐของแกรนด์ดัชชีลิทัวเนีย และ เครือจักรภพโปแลนด์–ลิทัวเนีย ตั้งแต่ปี 1569
ถึงปี 1726 ดัชชีได้เข้าร่วมกับ เครือจักรภพโปแลนด์–ลิทัวเนีย โดย Sejm ในปี 1726 จนในวันที่ 28 มีนาคม 1795 ดัชชีคูร์ลันด์และเซมีกัลเลียได้ถูกผนวกกับจักรวรรดิรัสเซียในการแบ่งโปแลนด์ครั้งที่สาม
ต่อมาดัชชีคูร์ลันด์และเซมีกัลเลียได้จัดตั้งรัฐอายุสั้นขึ้นในวันที่ 8 มีนาคม ถึงวันที่ 22 กันยายน 1918 โดยใช้ชื่อเดียวกัน โดยเป็นแผนที่จะจัดตั้งสหดัชชีบอลติก (United Baltic Duchy) โดย จักรวรรดิเยอรมัน จนเยอรมนียอมจำนนในภูมิภาคบอลติกในช่วงสิ้นสุดสงครามโลกครั้งที่หนึ่ง พื้นที่ดัชชีคูร์ลันด์และเซมีกัลเลียได้กลายเป็นส่วนหนึ่งของประเทศลัตเวีย หลังสงครามโลกครั้งที่หนึ่งจบลง; ดูเพิ่มที่ ดัชชีคูร์ลันด์และเซมีกัลเลีย (ค.ศ. 1918)
ณัฐพล นาคพาณิชย์
พลเอก ณัฐพล นาคพาณิชย์ (เกิด 13 กุมภาพันธ์ พ.ศ. 2504) นักการเมือง ข้าราชการพลเรือน และอดีตนายทหารบกชาวไทย อดีต​เลขาธิการสภาความมั่นคงแห่งชาติ อดีตสมาชิกสภานิติบัญญัติแห่งชาติ อดีตรองผู้บัญชาการทหารบก นายทหารพิเศษประจำหน่วยทหารรักษาพระองค์ ปัจจุบันเป็นที่ปรึกษานายกรัฐมนตรี (พลเอก ประยุทธ์ จันทร์โอชา)
ณัฐพล นาคพาณิชย์ เกิดเมื่อวันที่ 13 กุมภาพันธ์ พ.ศ. 2504 จบการศึกษาจากโรงเรียนเตรียมทหาร โรงเรียนนายร้อยพระจุลจอมเกล้า โรงเรียนเสนาธิการทหารบก และวิทยาลัยป้องกันราชอาณาจักร
พล.อ.ณัฐพล เคยรับราชการทหารเป็นผู้บังคับกองร้อยอาวุธเบา กองพันทหารราบที่ 2 กรมทหารราบที่ 31 รักษาพระองค์ เมื่อปี พ.ศ. 2531 ต่อมาเป็นอาจารย์โรงเรียนเสนาธิการทหารบก อาจารย์วิทยาลัยการทัพบก เป็นเจ้ากรมยุทธการทหารบก ในปี พ.ศ. 2558 เป็นรองเสนาธิการทหารบก พ.ศ. 2559 และหัวหน้าส่วนอำนวยการ สำนักงานเลขาธิการ คณะรักษาความสงบแห่งชาติ พ.ศ. 2559
ในปีต่อมาเป็นเสนาธิการทหารบก และเป็นรองผู้บัญชาการทหารบก พ.ศ. 2561 - 2563 จากนั้นจึงโอนย้ายมาเป็นเลขาธิการสภาความมั่นคงแห่งชาติ พ.ศ. 2563 ในระหว่างนั้นได้รับแต่งตั้งเป็นรองประธานกรรมการในคณะกรรมการเฉพาะกิจพิจารณาการผ่อนคลายการบังคับใช้มาตรการในการป้องกันและยับยั้งการแพร่ระบาดของโรคติดเชื้อไวรัสโคโรน่า 2019 (โควิด-19) รองหัวหน้าสำนักงานประสานงานกลาง ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) กรรมการในคณะกรรมการนโยบายป่าไม้แห่งชาติ กรรมการและผู้ช่วยเลขานุการคณะกรรมการต่อต้านการทุจริตแห่งชาติ
ภายหลังเกษียณอายุราชการ ได้รับแต่งตั้งเป็นที่ปรึกษานายกรัฐมนตรี (พลเอก ประยุทธ์ จันทร์โอชา)
ในภาคธุรกิจ เขาได้รับแต่งตั้งเป็นกรรมการ บริษัท ธนาคารทหารไทย จำกัด (มหาชน) พ.ศ. 2561 - พ.ศ. 2563 และกรรมการอิสระและกรรมการกำกับดูแลกิจการที่ดี บริษัท ไออาร์พีซี จำกัด (มหาชน) พ.ศ. 2562 - พ.ศ. 2563
การแทรกแทรงสามฝ่าย
เสกสรร จันทร์จิรา